EUROPA-KOMMISSIONEN Bruxelles, den 6.2.2023 COM(2023) 56 final 2023/0023(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Specialudvalget om Retshåndhævelse og Retligt Samarbejde, som er nedsat ved handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side, for så vidt angår udarbejdelse af en standardformular til brug for gensidig bistand som omhandlet i samme aftales artikel 635, stk. 1



BEGRUNDELSE 1.Forslagets genstand Dette forslag vedrører en afgørelse om fastlæggelse af den holdning, der skal indtages på Den Europæiske Unions vegne i Specialudvalget om Retshåndhævelse og Retligt Samarbejde i forbindelse med artikel 635, stk. 1, i handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (herefter "handels- og samarbejdsaftalen"). I henhold til handels- og samarbejdsaftalens artikel 633 supplerer handels- og samarbejdsaftalen bestemmelserne og letter anvendelsen mellem medlemsstaterne på den ene side og Det Forenede Kongerige på den anden side af den europæiske konvention om gensidig retshjælp i straffesager, der blev udfærdiget i Strasbourg den 20. april 1959 ("den europæiske konvention om gensidig retshjælp"), tillægsprotokollen til den europæiske konvention om gensidig retshjælp, der blev udfærdiget i Strasbourg den 17. marts 1978, og anden tillægsprotokol til den europæiske konvention om gensidig retshjælp, der blev udfærdiget i Strasbourg den 8. november 2001. Handels- og samarbejdsaftalen indeholder ikke nogen formularer for anmodninger om gensidig bistand i straffesager, men giver i artikel 635, stk. 1, Specialudvalget om Retshåndhævelse og Retligt Samarbejde beføjelse til at udarbejde en sådan standardformular. Hvis Specialudvalget om Retshåndhævelse og Retligt Samarbejde har vedtaget en afgørelse efter den nævnte bestemmelse, skal anmodningerne om gensidig bistand fremsættes ved hjælp af standardformularen. 2.Baggrund for forslaget 2.1.Handels- og samarbejdsaftalen mellem Den Europæiske Union og Det Forenede Kongerige Handels- og samarbejdsaftalen danner grundlag for brede forbindelser mellem Den Europæiske Union og Det Forenede Kongerige inden for et område med velstand og godt naboskab, der er kendetegnet ved tætte og fredelige forbindelser baseret på samarbejde og respekt for parternes autonomi og suverænitet. Efter en foreløbig anvendelse siden den 1. januar 2021 trådte handels- og samarbejdsaftalen i kraft den 1. maj 2021. 2.2.Specialudvalget om Retshåndhævelse og Retligt Samarbejde Ved handels- og samarbejdsaftalen blev der nedsat en række fælles organer, herunder Specialudvalget om Retshåndhævelse og Retligt Samarbejde, som er et "organ nedsat ved en aftale" som omhandlet i artikel 218, stk. 9, i traktaten om Den Europæiske Unions funktionsmåde (TEUF). Specialudvalget om Retshåndhævelse og Retligt Samarbejde blev nedsat for at behandle spørgsmål, der er omfattet af handels- og samarbejdsaftalens tredje del om "Retshåndhævelse og retligt samarbejde i straffesager". Specialudvalget har beføjelse til for så vidt angår spørgsmål i tilknytning til deres kompetenceområde bl.a. at overvåge og evaluere gennemførelsen af handels- og samarbejdsaftalens tredje del og til at bistå Partnerskabsrådet i udførelsen af dets opgaver og vedtage afgørelser, herunder ændringer, og henstillinger vedrørende alle spørgsmål, hvis handels- og samarbejdsaftalen eller eventuelle supplerende aftaler indeholder bestemmelser herom. 2.3.Den retsakt, der skal vedtages af Specialudvalget om Retshåndhævelse og Retligt Samarbejde Det fremgår af handels- og samarbejdsaftalens artikel 635, stk. 1, at Specialudvalget om Retshåndhævelse og Retligt Samarbejde er forpligtet til at udarbejde en standardformular til brug for anmodninger om gensidig bistand ved at vedtage et bilag til handels- og samarbejdsaftalen. 3.Den holdning, der skal indtages på Unionens vegne 3.1.Baggrund Handels- og samarbejdsaftalen supplerer bestemmelserne og letter anvendelsen mellem medlemsstaterne på den ene side og Det Forenede Kongerige på den anden side af den europæiske konvention om gensidig retshjælp, der blev udfærdiget i Strasbourg den 20. april 1959, tillægsprotokollen til den europæiske konvention om gensidig retshjælp, der blev udfærdiget i Strasbourg den 17. marts 1978, og anden tillægsprotokol til den europæiske konvention om gensidig retshjælp, der blev udfærdiget i Strasbourg den 8. november 2001. 3.2.Forslag til holdning En standardformular, som de kompetente myndigheder anvender, når de anmoder om gensidig bistand, vil lette den gensidige bistand mellem de kompetente myndigheder i medlemsstaterne på den ene side og Det Forenede Kongerige på den anden side ved at angive alle de nødvendige oplysninger, som en anmodning skal indeholde. Formularen i bilaget til dette forslag til Rådets afgørelse er udarbejdet i fællesskab af eksperter fra Unionen og Det Forenede Kongerige under hensyntagen til de relevante erfaringer med eksisterende formularer, såsom formularen til brug for den europæiske efterforskningskendelse, og synspunkter fra fagfolk fra medlemsstaterne, EU-organer, -agenturer og -kontorer og Det Forenede Kongerige. Henset til forpligtelsen til at udarbejde en standardformular til brug for anmodninger om gensidig bistand ved at vedtage et bilag til handels- og samarbejdsaftalen i henhold til nævnte aftales artikel 635, stk. 1, skal den holdning, der skal indtages på Unionens vegne i Specialudvalget om Retshåndhævelse og Retligt Samarbejde, fastlægges.

4.Retsgrundlag 4.1.Proceduremæssigt retsgrundlag 4.1.1.Principper Det fremgår af artikel 218, stk. 9, i TEUF, at Rådet vedtager afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen". Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver". 4.1.2.Princippernes anvendelse på det foreliggende tilfælde Specialudvalget om Retshåndhævelse og Retligt Samarbejde er et organ, der er nedsat ved en aftale, nemlig handels- og samarbejdsaftalen. Det fremgår af handels- og samarbejdsaftalens artikel 635, stk. 1, at Specialudvalget om Retshåndhævelse og Retligt Samarbejde er forpligtet til at udarbejde en standardformular til brug for anmodninger om gensidig bistand ved at vedtage et bilag til handels- og samarbejdsaftalen. Udarbejdelsen af denne standardformular i et nyt bilag til handels- og samarbejdsaftalen supplerer eller ændrer derfor ikke den institutionelle ramme for handels- og samarbejdsaftalen. Anmodninger om gensidig bistand fremsættes ved hjælp af standardformularen, når den foreligger. Vedtagelsen af Unionens holdning vedrørende sådanne afgørelser falder følgelig ind under anvendelsesområdet for artikel 218, stk. 9, i TEUF. Retsvirkningerne af vedtagelsen er fuldt ud bindende for Unionen som part i handels- og samarbejdsaftalen. Det indebærer, at Unionen i henhold til artikel 3, stk. 2, i TEUF har enekompetence på området. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF. 4.2.Materielt retsgrundlag 4.2.1.Principper Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element. Hvis den påtænkte retsakt samtidigt har flere formål eller elementer, der er uadskilleligt forbundne, uden at det ene er sekundært i forhold til det andet, skal det materielle retsgrundlag for en afgørelse, der vedtages i henhold til artikel 218, stk. 9, i TEUF, undtagelsesvis omfatte de dertil svarende forskellige retsgrundlag. 4.2.2.Princippernes anvendelse på det foreliggende tilfælde Vedtagelsen af en standardformular til brug for anmodninger om gensidig bistand som omhandlet i handels- og samarbejdsaftalens artikel 635, stk. 1, forfølger mål og indeholder elementer inden for retligt samarbejde. Det vil lette samarbejdet mellem retslige eller tilsvarende myndigheder i medlemsstaterne på den ene side og Det Forenede Kongerige på den anden side i forbindelse med straffesager. Det materielle retsgrundlag for den foreslåede afgørelse er derfor artikel 82, stk. 1, i TEUF. 4.3.Konklusion Retsgrundlaget for den foreslåede afgørelse bør være artikel 82, stk. 1, i TEUF sammenholdt med artikel 218, stk. 9, i TEUF. 5.Offentliggørelse af den påtænkte retsakt

Da retsakten fra Specialudvalget om Retshåndhævelse og Retligt Samarbejde vil supplere handels- og samarbejdsaftalen med et bilag, bør den offentliggøres i Den Europæiske Unions Tidende efter vedtagelsen. 2023/0023 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Specialudvalget om Retshåndhævelse og Retligt Samarbejde, som er nedsat ved handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side, for så vidt angår udarbejdelse af en standardformular til brug for gensidig bistand som omhandlet i samme aftales artikel 635, stk. 1 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 82, stk. 1, sammenholdt med artikel 218, stk. 9, under henvisning til Rådets afgørelse (EU) 2021/689 af 29. april 2021 om indgåelse på Unionens vegne af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer, under henvisning til forslag fra Europa-Kommissionen, og ud fra følgende betragtninger: (1)Afsnit VIII i Tredje del af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("handels- og samarbejdsaftalen") supplerer bestemmelserne og letter anvendelsen mellem medlemsstaterne på den ene side og Det Forenede Kongerige på den anden side af den europæiske konvention om gensidig retshjælp, der blev udfærdiget i Strasbourg den 20. april 1959, tillægsprotokollen til den europæiske konvention om gensidig retshjælp, der blev udfærdiget i Strasbourg den 17. marts 1978, og anden tillægsprotokol til den europæiske konvention om gensidig retshjælp, der blev udfærdiget i Strasbourg den 8. november 2001. (2)Rådet skal på forslag af Kommissionen vedtage en afgørelse om fastlæggelse af, hvilke holdninger der skal indtages på Unionens vegne i et organ, der er nedsat ved en aftale, når dette organ skal vedtage retsakter, der har retsvirkninger. Specialudvalget om Retshåndhævelse og Retligt Samarbejde er et organ, der er nedsat ved handels- og samarbejdsaftalen. (3)Ifølge handels- og samarbejdsaftalens artikel 635, stk. 1, skal Specialudvalget om Retshåndhævelse og Retligt Samarbejde udarbejde en standardformular til brug for anmodninger om gensidig bistand ved at vedtage et bilag til nævnte aftale. Hvis Specialudvalget om Retshåndhævelse og Retligt Samarbejde har truffet en sådan afgørelse, skal anmodninger om gensidig bistand fremsættes ved hjælp af standardformularen i overensstemmelse med handels- og samarbejdsaftalens artikel 635, stk. 2. (4)Specialudvalget om Retshåndhævelse og Retligt Samarbejde skal udarbejde standardformularen for anmodninger om gensidig bistand i henhold til handels- og samarbejdsaftalen ved at vedtage et bilag til nævnte aftale. (5)Standardformularen til brug for anmodninger om gensidig bistand, vil lette den gensidige bistand mellem de kompetente myndigheder i medlemsstaterne på den ene side og Det Forenede Kongerige på den anden side ved at angive alle de nødvendige oplysninger, som en anmodning skal indeholde. (6)Den holdning, der skal indtages på Unionens vegne, bør fastlægges i Specialudvalget om Retshåndhævelse og Retligt Samarbejde. (7)Handels- og samarbejdsaftalen er bindende for alle medlemsstaterne i medfør af afgørelse (EU) 2021/689, hvis materielle retsgrundlag er artikel 217 i traktaten om Den Europæiske Unions funktionsmåde. (8)Danmark og Irland er bundet af handels- og samarbejdsaftalen tredje del i medfør af afgørelse (EU) 2021/689 og deltager derfor i vedtagelsen og anvendelsen af nærværende afgørelse, som gennemfører handels- og samarbejdsaftalen VEDTAGET DENNE AFGØRELSE: Artikel 1